Period: Old Babylonian
Genre: Liturgy
Transliteration:
<SURFACE>
<COLUMN>
ša₃-zu a-še-er-bi en₃-še i₃-kuš₂-u₃
ama mu-gi₁₇-ib šag₄-zu a-še-er-bi en₃-še i₃-kuš₂-u₃
mu-gi₁₇-ib šag₄-zu a-še-er-bi
ga-ša-an e₂-an-na šag₄-zu a-še-er-bi
ga-ša-an-ŋi₆-par-ra šag₄-zu a-še-er-bi
ga-ša-an-an-na zabalam{ki} šag₄-zu a-še-er-bi
ga-ša-an e₂-eb-gal šag₄-zu a-še-er-bi
ga-ša-an igi zi bar-ra šag₄-zu a-še-er-bi en₃-še i₃-kuš₂-u₃
nin a-tu-la₂-zu-še₃ šag₄-zu a-še-er-bi en₃-še i₃-kuš₂-u₃
mu-gi₁₇-ib ša₃ e₂-zu-še₃ am₃-ši-ma-al-la-zu-še₃
ša₃ e₂ hul-a-zu uru hul-a-zu am₃-ši-ma-al-la-zu-še₃
ša₃ dam-bi nu-mu-un-ti-la-zu am₃-ši-ma-al-la-zu-še₃
ša₃ dumu-bi nu-mu-un-ti-la-zu am₃-ši-ma-al-la-zu
mu-gi₁₇-ib ša₃ id₂-gin₇ a-ŋi₆ šur₂-a-zu
ša₃-ab {ŋeš}ig kalag-ga ba-e-gub-ba-zu
si-gar kalag-ga ba-e-mar-ra-zu
e₂ <unk> <unk> lu₂ nu-ku₄-ku₄-zu
e₂-dur₅-dur₅-a-am₃ hu-ru-hu-ru-zu
en-nu zalag kukku₅ ŋal₂-la-zu
dam ib₂-tuku ki kur₂-ra ba-e-šub
dumu ib₂-tuku nim-nim-ma ba-e-šub
e₂-tur₃ mu-e-gul ab₂ sag₂ ba-e-dug₄
ki amaš mu-e-hul e-ze₂ sag₂ ba-e-dug₄
ša₃-zu dumu ama-gan zi-de₃ ur-re-eš ba-tu₁₀-be₂-eš
u₄-ri-ta u₄ su₃-ra₂-ri-ta
ŋi₆-ri-ta ŋi₆ su₃-ra₂-ri-ta
u₄ dam kur₂-re ba-an-ze-em₃-ma₃-ta
ŋi₆ dumu kur₂-re ba-an-ze-em₃-ma₃...
ma-la...sikil-la dam i₃-ug₅...
dam i₃-ug₅ dam i₃-ug₅...
...ug₅ dumu i₃-ug₅...
...
<COLUMN>
su₃-ra₂-bi bad-ra₂-bi ga-ša...
ga-ša-an-an-na eš₃...
nin-mu ma gi-gun₄-na-ta nin-mu...
nin mah-e e₂-eb-gal...
dam-ta šu mu-un-da-gi₄...
dumu-ra mu-un-da-da-ra...
al-su₃-ga šu mu-un-gi₄...
ki-nud su₃-ga u₄ mi-ni-in-zal...
lu₂-di i-lu nam-mu-un...
ga-ša-an-an-na lu₂-di dug₄-ga...
i-bi₂ lum...
sipa sag₉-ga u₃-mu-un...
su₃-ud-bi bad-ra₂-bi...
ki-ru...
a <unk> <unk>...
im-ma-al...
egi₂-re im...
ama mu...
mu...
gal...
...
a...
...
<SURFACE>
<COLUMN>
igi...
ga-ša-an-an...
ŋuruš lu₂-ni...
lu₂ mu-ud-na-mu...
nu-mu-un-na-niŋin...
lu₂-ta e₃ tar-ra šu...
ku {d}da-gam-ma-ni lu₂...
ki-ru-gu₂ 2(u)-4(diš)...
id₂-de₃ huš-ša₄ ša₃-mu...
mušen ambar-ra ambar lil₂-la₂ i-bi₂-zu...
ga-ša-an-an-na i-bi₂-zu nu-ri <unk>...
ki-ru-gu₂ 2(u) 5(diš)-kam
igi-mu im-ši-ŋal₂ dim₃-ma...
e a-u₃ i₃-di-di...
me-e ga-ša-an-an-na i₃-di-di-di...
ga-ša-an e₂-an-na ŋa₂ i₃-di-di-di-in
ga-ša-an ŋi₆-par₄-ra-ni i₃-di-di-di-in
ga-ša-an-an-na zabalam{ki} i₃-di-di-di-in
ga-ša-an diŋir igi zid bar-ra i₃-di-di-di-in
ga-ša-an diŋir <unk> mah-a i₃-di-di-di-in
nin a-tu-la₂-ba-še₃ i₃-di-di-di-in
ga-ša-an-mu e-ne mu-ma-al i₃-di-di-di-in
ša₃ kug-mu e-ne-em₃ mu-ma-al i₃-di-di...
nu-gib me-en i₃-di-di-di-in me-ri du₈ mu...
gu₃ de₂-de₂-da ad-mu ma...
ga-du-du ga-du...
me-e ga-ša-an-an-na men₃ uru₂-a-ta...
igi imin gaba imin me-e ga-ša-an-na men₃ uru₂-a-ta...
...gal-zu ni₂-te-ni mu-un...
lu₂ nu-a-gin₇ mu-na-te...
pa-hal-la nu-me-a-gin₇ mu-na-te...
a-a-mu kur-ra a-a-mu kur-ra a-a-mu...
a-a-mu kur-ra mu-ni-in-ŋar-ŋar...
a-za-lu-lu-mu kur-ra mu-ni-in...
uru₂-a tur-tur-e da-ri ba-da-an...
uru₂-a di₄-di₄-la₂ ud da-ri-e ba-ab...
uru₂-a hul i-ni-in-si mi-ni-in...
ki-ru-gu₂ 2(u)-6(diš)-kam-ma...
al-di-di ama {d}inana al-di-di-in...
u₃-u₈ u₃-u₈ e-la-lu ama {d}inana al-di-di-in...
ama lul-la ga-ša-an-an-na al-di-di-in...
ga-ša-an-e e₂-an-na al-di-di-in...
ga-ša-an ŋi₆-par₄-ra al-di-di...
ga-ša-an-an-na zabalam{ki} al-di...
<COLUMN>
...
...diŋir-ra aŋ₂ ni₂-zu
...<unk> mah-a aŋ₂ ni₂-zu
...nu-un-zu-a-gin₇
...e am₂-mu-ri-dug₄-e
...sag₉-ga nu-zu-a-e
...sag₉-ga nu-zu-a-e
...du₃ mu-lu-mu nu-un-tuš
...du₃ mu-lu nu-mu-ku₄-ku₄
...addir mu-lu si-a...mu-ni...e
...bar mušen-du₃-e sa ba-an-gi₄
...nam na-nam...di bi₂-in-gi₄
ša₃-zu nam...ga nam na-nam ŋa₂-gi-a ma-ni-in-du₃
me-e aŋ₂ ni₂-mu ba-ra-an-ga a-a-mu mu-un-aka
a-a-mu {d}mu-ul-lil₂-le mu-aka a-a mu-aka
<unk> gal {d}mu-ul-lil₂-le mu-aka a-a-mu mu-aka
su₃-ra₂-aŋ₂ tu-tu-de₃-en a-a-mu mu-aka
a-a-mu aŋ₂-gig-ga mu-un-du₃ kur gal {d}mu-ul-lil₂-le
ki-ru-gu₂ 2(u)-8(diš)-kam-ma
id₂ sed₄-de₃ me-na sed₄-de₃
{id₂}idigna {id₂}buranun-na me-na sed₄-de₃
ša₃ buru₅{mušen}gin₇ ba-e-gub-ba-e
{ŋeš}si-ŋar kalag-ga ba-e-mar-ra-e
u₂ ba-ab-ze₂-em₃ men₃ u₂ na-ma-gu₇-e
a ba-ni-in-de₂ a na-ma-na₈-na₈
i-bi₂ a nu-un-de₂ i-bi₂ a nu-ma-al
<unk> <unk> a-bi u₄ ba-an-da-ir
šu-dul-šu-dul-la u₂ im-ma-ni-gu₇
id₂ sed₄-de₃ me-na sed₄-de₃
ama mu-gi₁₇-ib id₂ sed₄-de₃ me-na sed₄-de₃
<RULING>
ki-šu₂-bi-im
balaŋ {d}inana-kam
<unk> {d}utu-mu-ma-ni...dumu arad{d}nanna

Cuneiform:
<SURFACE>
<COLUMN>
𒊮𒍪𒀀𒊺𒅕𒁉𒇷𒊺𒉌𒊨𒅇
𒂼𒈬𒍼𒅁𒊮𒍪𒀀𒊺𒅕𒁉𒇷𒊺𒉌𒊨𒅇
𒈬𒍼𒅁𒊮𒍪𒀀𒊺𒅕𒁉
𒂵𒊭𒀭𒂍𒀭𒈾𒊮𒍪𒀀𒊺𒅕𒁉
𒂵𒊭𒀭𒈪𒌓𒊏𒊮𒍪𒀀𒊺𒅕𒁉
𒂵𒊭𒀭𒀭𒈾𒍝𒈽𒀕𒆠𒊮𒍪𒀀𒊺𒅕𒁉
𒂵𒊭𒀭𒂍𒅁𒃲𒊮𒍪𒀀𒊺𒅕𒁉
𒂵𒊭𒀭𒅆𒍣𒁇𒊏𒊮𒍪𒀀𒊺𒅕𒁉𒇷𒊺𒉌𒊨𒅇
𒎏𒀀𒌅𒇲𒍪𒂠𒊮𒍪𒀀𒊺𒅕𒁉𒇷𒊺𒉌𒊨𒅇
𒈬𒍼𒅁𒊮𒂍𒍪𒂠𒀀𒀭𒅆𒈠𒀠𒆷𒍪𒂠
𒊮𒂍𒅆𒌨𒀀𒍪𒌷𒅆𒌨𒀀𒍪𒀀𒀭𒅆𒈠𒀠𒆷𒍪𒂠
𒊮𒁮𒁉𒉡𒈬𒌧𒋾𒆷𒍪𒀀𒀭𒅆𒈠𒀠𒆷𒍪𒂠
𒊮𒌉𒁉𒉡𒈬𒌧𒋾𒆷𒍪𒀀𒀭𒅆𒈠𒀠𒆷𒍪
𒈬𒍼𒅁𒊮𒀀𒇉𒁶𒀀𒈪𒊨𒀀𒍪
𒊮𒀊𒄑𒅅𒆗𒂵𒁀𒂊𒁺𒁀𒍪
𒋛𒃻𒆗𒂵𒁀𒂊𒈥𒊏𒍪
𒂍<unk><unk>𒇽𒉡𒆭𒆭𒍪
𒂍𒀀𒀀𒀀𒀀𒀭𒄷𒊒𒄷𒊒𒍪
𒂗𒉡𒌓𒈪𒅅𒆷𒍪
𒁮𒌈𒌇𒆠𒉽𒊏𒁀𒂊𒊒
𒌉𒌈𒌇𒉏𒉏𒈠𒁀𒂊𒊒
𒂍𒉣𒇬𒈬𒂊𒄢𒀖𒉺𒃶𒁀𒂊𒅗
𒆠𒁦𒈬𒂊𒅆𒌨𒂊𒍢𒉺𒃶𒁀𒂊𒅗
𒊮𒍪𒌉𒂼𒃶𒍣𒉈𒌨𒊑𒌍𒁀𒄽𒁉𒌍
𒌓𒊑𒋫𒌓𒋤𒁺𒊑𒋫
𒈪𒊑𒋫𒈪𒋤𒁺𒊑𒋫
𒌓𒁮𒉽𒊑𒁀𒀭𒍣𒉘𒂷𒋫
𒈪𒌉𒉽𒊑𒁀𒀭𒍣𒉘𒂷...
𒈠𒆷...𒂖𒆷𒁮𒉌𒂦...
𒁮𒉌𒂦𒁮𒉌𒂦...
...𒂦𒌉𒉌𒂦...
...
<COLUMN>
𒋤𒁺𒁉𒁁𒁺𒁉𒂵𒊭...
𒂵𒊭𒀭𒀭𒈾𒀊...
𒎏𒈬𒈠𒄀𒀕𒈾𒋫𒎏𒈬...
𒎏𒈤𒂊𒂍𒅁𒃲...
𒁮𒋫𒋗𒈬𒌧𒁕𒄄...
𒌉𒊏𒈬𒌧𒁕𒁕𒊏...
𒀠𒋤𒂵𒋗𒈬𒌧𒄄...
𒆠𒈿𒋤𒂵𒌓𒈪𒉌𒅔𒉌...
𒇽𒁲𒄿𒇻𒉆𒈬𒌧...
𒂵𒊭𒀭𒀭𒈾𒇽𒁲𒅗𒂵...
𒄿𒉈𒈝...
𒉺𒇻𒊷𒂵𒅇𒈬𒌧...
𒋤𒌓𒁉𒁁𒁺𒁉...
𒆠𒊒...
𒀀<unk><unk>...
𒅎𒈠𒀠...
𒊩𒂠𒊑𒅎...
𒂼𒈬...
𒈬...
𒃲...
...
𒀀...
...
<SURFACE>
<COLUMN>
𒅆...
𒂵𒊭𒀭𒀭...
𒄨𒇽𒉌...
𒇽𒈬𒌓𒈾𒈬...
𒉡𒈬𒌧𒈾𒆸𒆸...
𒇽𒋫𒌓𒁺𒋻𒊏𒋗...
𒆪𒀭𒁕𒃵𒈠𒉌𒇽...
𒆠𒊒𒄘𒎙𒐉...
𒀀𒇉𒉈𒍽𒁺𒊮𒈬...
𒄷𒆹𒊏𒆹𒆤𒇲𒄿𒉈𒍪...
𒂵𒊭𒀭𒀭𒈾𒄿𒉈𒍪𒉡𒊑<unk>...
𒆠𒊒𒄘𒎙𒐊𒄰
𒅆𒈬𒅎𒅆𒅅𒈕𒈠...
𒂊𒀀𒅇𒉌𒁲𒁲...
𒈨𒂊𒂵𒊭𒀭𒀭𒈾𒉌𒁲𒁲𒁲...
𒂵𒊭𒀭𒂍𒀭𒈾𒂷𒉌𒁲𒁲𒁲𒅔
𒂵𒊭𒀭𒈪𒆦𒊏𒉌𒉌𒁲𒁲𒁲𒅔
𒂵𒊭𒀭𒀭𒈾𒍝𒈽𒀕𒆠𒉌𒁲𒁲𒁲𒅔
𒂵𒊭𒀭𒀭𒅆𒍣𒁇𒊏𒉌𒁲𒁲𒁲𒅔
𒂵𒊭𒀭𒀭<unk>𒈤𒀀𒉌𒁲𒁲𒁲𒅔
𒎏𒀀𒌅𒇲𒁀𒂠𒉌𒁲𒁲𒁲𒅔
𒂵𒊭𒀭𒈬𒂊𒉈𒈬𒈠𒀠𒉌𒁲𒁲𒁲𒅔
𒊮𒆬𒈬𒂊𒉈𒉘𒈬𒈠𒀠𒉌𒁲𒁲...
𒉡𒄃𒈨𒂗𒉌𒁲𒁲𒁲𒅔𒈨𒊑𒂃𒈬...
𒅗𒌤𒌤𒁕𒀜𒈬𒈠...
𒂵𒁺𒁺𒂵𒁺...
𒈨𒂊𒂵𒊭𒀭𒀭𒈾𒁺𒍍𒀀𒋫...
𒅆𒅓𒃮𒅓𒈨𒂊𒂵𒊭𒀭𒈾𒁺𒍍𒀀𒋫...
...𒃲𒍪𒉎𒋼𒉌𒈬𒌧...
𒇽𒉡𒀀𒁶𒈬𒈾𒋼...
𒉺𒄬𒆷𒉡𒈨𒀀𒁶𒈬𒈾𒋼...
𒀀𒀀𒈬𒆳𒊏𒀀𒀀𒈬𒆳𒊏𒀀𒀀𒈬...
𒀀𒀀𒈬𒆳𒊏𒈬𒉌𒅔𒃻𒃻...
𒀀𒍝𒇻𒇻𒈬𒆳𒊏𒈬𒉌𒅔...
𒍍𒀀𒌉𒌉𒂊𒁕𒊑𒁀𒁕𒀭...
𒍍𒀀𒌉𒌉𒇲𒌓𒁕𒊑𒂊𒁀𒀊...
𒍍𒀀𒅆𒌨𒄿𒉌𒅔𒋛𒈪𒉌𒅔...
𒆠𒊒𒄘𒎙𒐋𒄰𒈠...
𒀠𒁲𒁲𒂼𒀭𒈹𒀠𒁲𒁲𒅔...
𒅇𒇇𒅇𒇇𒂊𒆷𒇻𒂼𒀭𒈹𒀠𒁲𒁲𒅔...
𒂼𒈜𒆷𒂵𒊭𒀭𒀭𒈾𒀠𒁲𒁲𒅔...
𒂵𒊭𒀭𒂊𒂍𒀭𒈾𒀠𒁲𒁲𒅔...
𒂵𒊭𒀭𒈪𒆦𒊏𒀠𒁲𒁲...
𒂵𒊭𒀭𒀭𒈾𒍝𒈽𒀕𒆠𒀠𒁲...
<COLUMN>
...
...𒀭𒊏𒉘𒉎𒍪
...<unk>𒈤𒀀𒉘𒉎𒍪
...𒉡𒌧𒍪𒀀𒁶
...𒂊𒉘𒈬𒊑𒅗𒂊
...𒊷𒂵𒉡𒍪𒀀𒂊
...𒊷𒂵𒉡𒍪𒀀𒂊
...𒆕𒈬𒇻𒈬𒉡𒌧𒆪
...𒆕𒈬𒇻𒉡𒈬𒆭𒆭
...𒀀𒉺𒄐𒉻𒋛𒀀𒈬𒇻𒋛𒀀...𒈬𒉌...𒂊
...𒁇𒄷𒆕𒂊𒊓𒁀𒀭𒄄
...𒉆𒈾𒉆...𒁲𒉈𒅔𒄄
𒊮𒍪𒉆...𒂵𒉆𒈾𒉆𒂷𒄀𒀀𒈠𒉌𒅔𒆕
𒈨𒂊𒉘𒉎𒈬𒁀𒊏𒀭𒂵𒀀𒀀𒈬𒈬𒌧𒀝
𒀀𒀀𒈬𒀭𒈬𒌌𒆤𒇷𒈬𒀝𒀀𒀀𒈬𒀝
<unk>𒃲𒀭𒈬𒌌𒆤𒇷𒈬𒀝𒀀𒀀𒈬𒈬𒀝
𒋤𒁺𒉘𒌅𒌅𒉈𒂗𒀀𒀀𒈬𒈬𒀝
𒀀𒀀𒈬𒉘𒍼𒂵𒈬𒌧𒆕𒆳𒃲𒀭𒈬𒌌𒆤𒇷
𒆠𒊒𒄘𒎙𒐍𒄰𒈠
𒀀𒇉𒈹𒁲𒉈𒈨𒈾𒈹𒁲𒉈
𒀀𒇉𒄘𒃼𒀀𒇉𒌓𒄒𒉣𒈾𒈨𒈾𒈹𒁲𒉈
𒊮𒉅𒄷𒁶𒁀𒂊𒁺𒁀𒂊
𒄑𒋛𒃻𒆗𒂵𒁀𒂊𒈥𒊏𒂊
𒌑𒁀𒀊𒍢𒉘𒁺𒌑𒈾𒈠𒅥𒂊
𒀀𒁀𒉌𒅔𒌤𒀀𒈾𒈠𒅘𒅘
𒄿𒉈𒀀𒉡𒌧𒌤𒄿𒉈𒀀𒉡𒈠𒀠
<unk><unk>𒀀𒁉𒌓𒁀𒀭𒁕𒅕
𒋗𒌋𒌆𒋗𒌋𒌆𒆷𒌑𒅎𒈠𒉌𒅥
𒀀𒇉𒈹𒁲𒉈𒈨𒈾𒈹𒁲𒉈
𒂼𒈬𒍼𒅁𒀀𒇉𒈹𒁲𒉈𒈨𒈾𒈹𒁲𒉈
<RULING>
𒆠𒋙𒁉𒅎
𒁆𒀭𒈹𒄰
<unk>𒀭𒌓𒈬𒈠𒉌...𒌉𒀴𒀭𒋀𒆠